**Úthlutunarreglur Fjölskyldu- og styrktarsjóðs (FOSL) 1.1. 2020**

1. **Almenn réttindi sjóðfélaga:**
   1. Í fæðingarorlofi. Læknar sem fara í fæðingarorlof og velja að greiða félagsgjald til LÍ meðan á því stendur halda fullum réttindum.
   2. Í veikindum. Læknir sem hefur fullnýtt veikindarétt sinn hjá sjóðnum nýtur áfram annarra réttinda í sjóðnum í allt að eitt ár svo fremi að greitt er félagsgjald til LÍ.
2. **Umsóknir og reglur:**
   1. Allir styrkir FOSL eru veittir samkvæmt umsókn sem skal vera á tilteknum eyðublöðum sem aðgengileg eru á heimasíðu Læknafélagsins
   2. Eftirfarandi gildir um hverja tegund styrkja:

* Sækja þarf in **fæðingarstyrk** innan 12 mánaða frá fæðingu barns eða þeim tíma sem barn er ættleitt eða tekið í fóstur. Skila þarf inn fæðingarvottorði barns eða staðfestingu á ættleiðingu eða fóstri
* Sækja skal um **veikindastyrk** eins fljótt og unnt er og að jafnaði eigi síðar en 12 mánuðum eftir upphaf veikinda. Skila þarf læknisvottorði sem og staðfestingu vinnuveitanda um fullnýtingu veikindaréttar. Sjálfstætt starfandi læknar þurfa að skila inn staðfestingu skattyfirvalda um að launagreiðslur hafi fallið niður og upplýsingum um veikindatryggingu.
* Sækja þarf um **útfararstyrk** eigi síðar en sex mánuðum frá andláti sjóðfélaga eða fyrrum sjóðfélaga. Umsókn skal fylgja dánarvottorð og staðfest ljósrit af reikningi fyrir útför.
* Sækja skal um **aðra styrki** eins fljótt og unnt er og að jafnaði eigi síðar en 12 mánuðum eftir að styrkhæft atvik gerðist. Umsókn þurfa að fylgja kvittanir fyrir kostnaði meðferðar.
  1. Réttindi til styrkja skulu að jafnaði vera bundin því starfshlutfalli, sem læknir gegnir á þeim tíma sem umsókn kemur fram, nema sérstakar aðstæður mæli gegn þeirri niðurstöðu að mati sjóðstjórnar.

1. **Styrkir**
   1. ***Fæðingarstyrkur***: læknir sem eignast barn, tekur barn til ættleiðingar eða í varanlegt fóstur getur sótt um fæðingarstyrk að fjárhæð kr. 520.000. Ef foreldrar barns eru báðir læknar greiðist vegna hvers barns öðru foreldri fullur styrkur en hinu foreldrinu hálfur styrkur. Ef um fjölbura er að ræða hækkar fjárhæðin um 50% fyrir hvert barn. Eingöngu læknar sem starfa og fá greidd laun á Íslandi eiga rétt á að fá greiddan fæðingarstyrk úr sjóðnum.
   2. ***Veikindastyrkur***: nemur 80% af grunni inngreiðslna sjóðfélaga í sjóðinn síðustu 12 mánuði áður en greiðslur féllu niður þó að hámarki kr. 1.200.000,- á mánuði í 3 mániði. Hvert samfellt greiðslutímabil er að jafnaði 3 mánuðir á hverju 12 mánaða tímabili. Sá sem hefur fullnýtt þann rétt öðlast hann að nýju þegar greitt hefur verið fyrir hann til sjóðsins í 3 mánuði. Sjóðfélagi sem er sjálfstætt starfandi hefur rétt til greiðslu veikindastyrks sem um launþega væri að ræða. Biðtími til veikindastyrks hjá sjálfstætt starfandi sjóðfélaga vegna eigin veikinda skal vera að lágmarki 6 mánuðir.
   3. ***Styrkur vegna langvarandi veikinda ættingja:*** Nú hefur læknir farið í launalaust leyfi vegna langvarandi veikinda ættingja og greiðir FOSL þá styrk sem nemur 80% af grunni inngreiðslna sjóðfélaga í sjóðinn síðustu 12 mánuði áður en greiðslur féllu niður þó að hámarki kr. 1.200.000,- á mánuði í 3 mánuði. Hvert samfellt greiðslutímabil er að jafnaði 3 mánuðir á hverju 12 mánaða tímabili. Sá sem hefur fullnýtt þann rétt öðlast hann að nýju þegar greitt hefur verið fyrir hann til sjóðsins í 3 mánuði. Sjóðfélagi sem er sjálfstætt starfandi hefur rétt til greiðslu veikindastyrks sem um launþega væri að ræða. Biðtími til veikindastyrks hjá sjálfstætt starfandi sjóðfélaga vegna eigin veikinda skal vera að lágmarki 6 mánuðir.
   4. ***Eingreiðslustyrkur:*** heimilt er að veita sjóðfélaga að jafnaði einu sinni á ári styrk úr sjóðnum með eingreiðslu allt að kr. 1.000.000,- vegna sérstakra aðstæðna sem hafa í för með sér launamissi eða veruleg sérstök fjárútlát sjóðfélaga. Sýna þarf fram á tekjutap og að sjóðsfélagi hafi klárað veikindarétt sinn. Ef sjóðsfélagi sendir inn afrit af reikningi með umsókn þá þarf hann að vera að lágmarki kr. 200.000,-. Eingreiðslustyrk má þó aldrei veita oftar en einu sinni á ári í þrjú ár samfellt.
   5. ***Styrkur vegna sálfræðimeðferðar:*** greiddur er styrkur að hámarki kr.150.000,- á hverju 12 mánaða tímabili vegna sálfræðimeðferðar.
   6. ***Styrkur vegna tækjakaupa:*** greiddur er styrkur vegna tækjakaupa t.d. heyrnartækja. Greiddur er helmingur útlagðs kostnaðar þó að hámarki kr. 300.000,-. Reikningar vegna tækjakaupa þurfa að vera að lágmarki kr. 200.000,-.
   7. ***Styrkur vegna glasafrjóvgunar***: hámarksstyrkur vegna glasafrjóvgunar er kr. 1.000.000. Þegar félagsmaður hefur fengið hámarksgreiðslu kr. 1.000.000 vegna glasafrjóvgunar endurnýjast rétturinn ekki.
   8. ***Útfararstyrkur****:* greiddur er útfararstyrkur að hámarki kr. 750.000,- vegna fráfalls greiðandi sjóðfélaga. Réttindi sjóðsfélaga haldast innan 5 ára frá starfslokum. Sýna þarf fram á útfararkostnað þegar sótt er um styrkinn.
   9. ***Endurhæfing á heilsustofnun:*** greiddur er styrkur að hámarki kr. 250.000,- á þriggja ára fresti vegna dvalar til endurhæfingar að læknisráði á Íslandi. Heimilt er þó að nýta styrkinn til endurhæfingar á viðurkenndri stofnun erlendis en umsókn um slíka endurhæfingu þarf ávalt að fara fyrir stjórn sjóðsins.
   10. ***Styrkur vegna áfengis- og vímuefnameðferðar:*** Heimilt er að greiða styrk í allt að 3 mánuði vegna sjúkdóms sem stafar af ofneyslu áfengis eða vímuefna enda fái sjóðfélagi ekki greidd laun frá launagreiðanda sínum meðan á meðferð stendur. Fjárhæð styrkjar er hin sama og styrkja skv. gr. 3.2 enda sé sýnt fram á að sjóðfélagi sé ekki að njóta veikindalauna í meðferðinni.
2. **Fylgiskjöl umsókna:**

***Fæðingastyrkur***:

* Fæðingarvottorð barns

***Veikindastyrkur:***

* Læknisvottorð
* Staðfesting frá vinnuveitanda um launaleysi.
* Ef um er að ræða sjálfstætt starfandi sjóðfélaga þarf að skila inn staðfestingu skattyfirvalda um að launagreiðslur hafi fallið niður og upplýsingar um veikindatryggingar viðkomandi..
* Staðfesting á hjúskap eða sambúð ef sótt er um veikindastyrk vegna langvarandi veikinda maka/sambúðarmaka.

***Eingreiðslustyrkur, styrkur v. sálfræðimeðferðar:***

* Vottorð frá lækni.
* Staðfesting frá vinnuveitanda að sjóðsfélagi hafi fullnýtt veikindarétt sinn.
* Kvittanir fyrir útgjöldum.

***Útfararstyrkur:***

* Dánarvottorð.
* Staðfest ljósrit af reikningi fyrir útför.